open-index/open-wikipedia-markdown huggingface dataset:
Riihimäki jernbanestasjon

**Riihimäki jernbanestasjon** (finsk: *Riihimäen rautatieasema*,  svensk: *Riihimäki järnvägsstation*) er en jernbanestasjon i den finske byen Riihimäki i landskapet Egentliga Tavastland. 

Stasjonen er en av de opprinnelige jernbanestasjonene på Helsingfors-Tavastehus-banen som ble åpnet i 1862. I 1870 tilkom den viktige linjen Riihimäki–St. Petersburg-banen. Den nåværende stasjonsbygningen er tegnet av Thure Hellström og stod ferdig i 1935. Bygningen er oppført i funksjonalistisk stil.

Jernbanestasjonen er et jernbaneknutepunkt for Helsingfors-Riihimäki-banan, Riihimäki-Tammerfors-banan og Riihimäki-Lahtis-banan, avstanden til Helsingfors sentralstasjon er 71,4 km. 

## Referanser
Pierre Cardin

**Pierre Cardin** (opprinnelig navn: **Pietro Costante Cardini**, født 2. juli 1922 i Sant’Andrea di Barbarana i provinsen Treviso i Italia, død 29. desember 2020 i Neuilly-sur-Seine i Frankrike) var en fransk moteskaper, kjent for sin avant-garde-stil og romfartsinspirerte drakter. Han bygget opp et verdensomspennende forretningsimperium som hadde 500 fabrikker fordelt på 110 land.

## Liv og virke
### Bakgrunn
Pierre Cardins foreldre var Maria Montagner og Alessandro Cardin. Hans foreldre var velstående vinhandlere, men de tapte sin formue under første verdenskrig.

Familien hans flyktet fra Italia til Frankrike i 1924, da Pierre Cardin var barn, for å unnslippe den italienske fascismen. Han var den yngste av syv barn. De bosatte seg i buen Saint-Etienne.

### Karriere
Fjorten år gammel ble Cardin skredderlærling i Saint-Etienne. I 1944 fikk han jobb i motehuset Paquin, der han blant annet fikk ansvaret for å tegne kostymene og maskene til Jean Cocteaus eventyrfilm *[[Skjønnheten og udyret (1946)|Skjønnheten og udyret]]* (*La Belle et La Bête*), som hadde premiere i 1946. Så ansatte den italiensk-franske moteskaperen Elsa Schiaparelli ham. I 1947 ble han den første ansatte hos Christian Dior.

Cardin etablerte sitt eget motehus i 1950, og bygget opp virksomheten helt uten banklån. Popgruppen The Beatles' svarte dresser med såkalt «Mao-krage» var blant hans kreasjoner.

Cardin kjøpte i 2001 Château de Lacoste (tidligere kalt *La Coste*) i Vaucluse i Provence i Frankrike. Ti år senere hadde han kjøpt ytterligere 22 eiendommer på stedet. Oppkjøpet satte sinnene i kok blant lokalbefolkningen. Slottet var en av marki de Sades tre residenser i Vaucluse. Cardin iverksatte en omfattende restaurering av slottet, som deretter ble brukt som arena for musikkfestivaler, teaterforestillinger og kunstutstillinger.

Cardin bodde i Théoule-sur-Mer, en kystby i nærheten av Cannes, i «Palais Bulles», et uvanlig hus som var blitt bygd av den ungarske arkitekten Antti Lovag og ble anskaffet i 1991 av Cardin. Anleggets 25 værelser er kuleformede (blåser / *bulles*). Dette er (sammen med sitt amfiteater og svømmebasseng) en referanse til organisk arkitektur.

Cardin hadde forbindelser med både menn og kvinner, blant dem skuespilleren Jeanne Moreau.

Han var i fullt arbeid frem til kort tid før han døde.

## Referanser


## Eksterne lenker
* 
* 
* 
*  «Pierre Cardin on banks and working at 89», artikkel fra BBC om Pierre Cardin  (engelsk)
Sportsklubben Ceres

**Sportsklubben Ceres** ble stiftet 25. september 1921 og er et fleridrettslag for sykling, langrenn og triatlon og hurtigløp på skøyter. 

SK Ceres er medlem av Norges Idrettsforbund gjennom Akershus Idrettskrets. Klubben er også medlem av særforbundene Norges Cykleforbund, Norges Skiforbund, Norges Skøyteforbund og Norges Triathlonforbund (her som egen gruppe da det ikke er egne kretser for denne grenen i Norge), gjennom henholdsvis Akershus cyklekrets, Akershus skikrets og Akershus og Oslo skøytekrets. 

SK Ceres hører hjemme i Lillestrøm kommune og er medlem av Lillestrøm Idrettsråd.

## Kjente skøyteløpere
* Kay Stenshjemmet
* Bjørn Nyland
* Geir Karlstad
* Frode Syvertsen
* Øystein Hammeren
* Jane Iren Nielsen
* Linda Olsen
* Trude Nielsen

## Eksterne lenker
*
Benno Ndulu

**Benno J. Ndulu** (født 23. januar 1950 i Ifakara i Tanganyikaterritoriet, død 22. februar 2021 i Dar-es-Salaam i Tanzania) var en tanzaniansk økonom, som var sentralbanksjef for Tanzanias bank fra 8. januar 2008 til 2018.

Han tok doktorgrad (Ph.D.) i samfunnsøkonomi fra Northwestern University i Evanston, der han også underviste og utgav en mengde publikasjoner blant annet innen områdene økonomisk vekst, handel og utviklingsøkonomi. Han er også æresdoktor ved *Institute of Social Studies* i Haag.

Han var *Country Manager* for Verdensbanken i Tanzania fra 2003 til 2007, og har siden 2008 vært fungerende direktør i Tanzania for IMF, og sentralbanksjef for Tanzanias bank, sentralbanken i Tanzania.

Han døde 22. februar 2021 i Dar-es-Salaam av covid-19.

## Bibliografi (utvalg)
* 2008 – *The political economy of economic growth in Africa : 1960-2000 : vol. 2 : country case studies* (red.)
* 2001 – *Economic development in subsaharan Africa : proceedings of the Eleventh World Congress of the International Economic Association* 
* 1999 – *Regional integration and trade liberalization in subsaharan Africa. Volume 4, Synthesis and review*
* 1996 – *New directions in development economics : growth, environmental concerns, and government in the 1990s* (red.)
* 1996 – *Agenda for Africa's economic renewal*
* 1986 – *Investment, output growth and capacity utilization in an African economy : the case of manufacturing sector in Tanzania*

## Referanser


## Eksterne lenker
* AfDevInfo – Benno Ndulu
* Institute of Social Studies – Benno Ndulu
Sven-Gösta Jonsson

**Sven-Gösta Jonsson** (eg. Sven *Gösta* Jonsson, født 30. juli 1939 i Ammarnäs i Södra Lappland, Västerbottens län, død 14. desember 2013 i Stockholm) var en svensksamisk sanger fra Ammarnäs som fikk en stor hit med låten «Vid foten av fjället» («Jag är lapp och jag har mina renar ...») i 1959, og som siden opptrådte under navnet **«Den rockande samen»**.

Etter år med turnéer, alltid ikledd samedrakt, trakk han seg tilbake fra rampelyset i 1967. Han har likevel hatt noen opptredener også senere, 8. mai 2009 hadde han en bejublet konsert i Norrköping med 1 300 personer som publikum.

Sven-Gösta Jonsson er begravd på Ammarnäs kirkegård.

## Diskografi
### Singler
* 1952 - «Vid foten av fjället» / «Bimbombey» (Bonniers Folkbibliotek – BFB 504)
* 1979 - «Rena, rara Ammarnäs» / Hem till byn igen» (Skelton - SKS 9021)
* 1989 - «Jag reser gärna tillbaka» / «Det var här» (Tab Records – TAB-ES-906)
*   ????   - «Främlingen» / «Välkommen hem» (Scan-Disc – SC 1015)
*   ????   - «Trofaste Nelly» / Ved foten av fjellet» (med Leif Kronlunds orkester) (Triola TN-197)

### EP
* 1959 - *Där Fjällbruden Blommar* (Bonniers Folkbibliotek - BFB 1026)
* 1959 - *Jokkmokk Rokk* ‎(«Jokkmokk Rokk» / «Vid foten av fjället» / «Kyss mig Honey, Honey kyss mig», «Bombombey») (Bonniers Folkbibliotek – BFB 1019)
* 1959 - *När Våren Bryter Ut* («När våren bryter Ut» / «Aldrig mera ensam / «Rödtott» / «Donna») (Bonniers Folkbibliotek	BFB 1024)
* 1960 - *Lapp På Luckan* («Lapp på luckan» / «För ung (Too Young)» / «Godnatt» / «La Bella») (Bonniers Folkbibliotek – BFB 1044)
* 1960 - *Nu Går Vind Över Fjäll* («Nu går vind över fjäll» / «Nån har sagt» / «Vad vet jag» / «Alltför många gånger») - (Bonniers Folkbibliotek – BFB 1037)
* 1960 - *Vid Barndomshemmets Grind* («Välkommen hem» / «Vid barndomshemmets grind» / «Lillemor» / «Snälla Per») - (Bonniers Folkbibliotek – BFB 1053)
* 1961 - *Rock-Samen* («Wild Wind» / «Lät oss dansa Strutt» / «I norrskenets land» / «Madeleine») - (Bonniers Folkbibliotek – BFB 1074)
* 1961 - *När Det Våras Ibland Bergen* («När det våras ibland Bergen» / «Är du trogen mej» / «Det var du som sa nej») (Bonniers Folkbibliotek – BFB 1067)
* 1962 - *Klockan I Dalen* («Klockan i Dalen» («My Love For You») / «Bonnie Twist» / «Storyn om Kari (Ett modernt skillingtryck)» / «Räck mig en hand, min vän» («Walk Hand In Hand») (PEP Records (2) – PEP 2)

### Samlingsalbum
* 1982 - *Vid foten av fjället* (Minnenas Melodier - MMLP-12)
* 1991 - *Spotlight * (Sonet - SPCD-42)
* 2005 - *30 Önskefavoriter* (Solna Records - SRCD 515)

## Referanser


## Eksterne lenker
*
Tande-Potpurri

***Tande-Potpurri*** er et norsk underholdningsprogram med Alf Tande-Petersen som gikk på NRK i 1997. I dette programmet reiste Tande rundt om i Norge for å finne «forunderlige ting». Det var fem episoder og hver episode dekket et bestemt tema. Programmet gikk på mandager.

## Referanser


## Eksterne lenker
*
Geofare

**Geofare**, også kalt **geohazarder** eller **katastrofe geologi**, er et fagfelt innen geovitenskapen. Den tar for seg farer overfor liv, samfunn og miljø forårsaket av geologiske egenskaper og prosesser.

## Fagområde
Geofare kan man, i likhet med de fleste geologiske fagfelt, studere i mikro- og makroskala, og tar del i mange fagfelt og disipliner.

### Naturkatastrofer
Typiske geofarer er naturkatastrofer som skred, debris strøm, jordskred, flom, tsunami, erosjon, vulkaner og jordskjelv, ofte assosiert med hverandre eks. ved at jordskjelv kan utløse skred, skred kan danne tsunami, osv. Læren om geofare handler både om hva man kan gjøre før, mens og etter at katastrofen har oppstått.

### Installasjoner
Kunnskap om geofarer er også viktig der det drives marin oljeindustri ved at man eksempelvis må vite hvor stabile sedimentene er der du legger fundamentet til oljerigen. Men også i borehull for å bestemme mekanikken rundt avsetningene.

### Viktige disipliner
I geofare er risikoanalyser, GIS og ulike geovitenskapelig disipliner er en sentral del av fagområdet. Her er en liste over noen

## Assosierte fagfelt
Alle disse fagene er tverrvitenskapelige med geofarer.

## Kjente lokaliteter
*Åkneset, Stranda, Møre og Romsdal; hvor et potensielt skred kan legge mange byder i ruiner.
*The Barrier, Garibaldi Provincial Park, Britisk Columbia; hvor tektonisk, vulkansk aktivitet kan gjøre området svært farlig og ferdes.
*Medeu Dam, Almaty, Kasakhstan; som er en demning for å redusere skadene av debriskred.

## Utdanninger i Norge
I Norge finnes det tre utdanningsløp innen geofare, geoteknikk og ingeniørgeologi:

*Geologi og geofare, Høgskulen i Sogn og Fjordane (bachelor)
*Miljø- og geoteknologi, Norges teknisk-naturvitenskapelige universitet (master)
*Geohazards og geografisk informasjonsbehandling, Norges teknisk-naturvitenskapelige universitet (master)
*Hydrologi og forurensning av jord og vann, Universitetet i Oslo (master) 
*Miljøgeologi mikropaleontologi, Universitetet i Oslo (master)  
*Geohazarder, Universitetet i Oslo (master)

### Forskningsmiljø
*En av de største forskningsmiljøene i verden på geofarer er International Centre for Geohazards, som ligger under Norges Geotekniske Institutt, i Oslo.

## Eksterne lenker
* geofarer hos NGU
* geofarer hos NGI
* geofarer hos **[http://www.skrid.no Skrið]**
Akkresjonsskive

En **akkresjonsskive**, også kalt **tilvekstskive**, er en struktur dannet av diffuse materialer i banebevegelse rundt et sentralt himmellegeme &ndash; typisk en stjerne. Gravitasjonen fører til at materialet i skiven går i spiral innover mot det sentrale legemet og gravitasjonskreftene komprimerer materialet og forårsaker utslipp av elektromagnetisk stråling.

Strålingens frekvensområde avhenger av det sentrale legemet; akkresjonsskivene til unge stjerner og protostjerner sender ut stråling det infrarøde spektret, mens skiver rundt nøytronstjerner og sorte hull sender ut stråling i røntgenspekteret.

## Kilder
*  

## Eksterne lenker
*
Bordtennis under Panamerikanske leker 2007

**Bordtennis under Panamerikanske leker 2007**. Bordtennis var en av flere sporter i de femtende Panamerikanske leker som ble arrangert i Rio de Janeiro i Brasil i perioden 13. til 29. juli 2007. Det ble konkurrert om fire titler, single og lagkonkurranse for både damer og menn.
## Medaljer

### Resultater

## Eksterne lenker
* Panamerikanske leker 2007
Judo under Panamerikanske leker 2007

**Judo under Panamerikanske leker 2007**. Judo var en av flere sporter i de 16. Panamerikanske leker som ble arrangert i Rio de Janeiro i Brasil i perioden 13. til 29. juli 2007. Det ble konkurrert om fjorten titler, sju vektklasser for menn og sju for damer. Cuba ble beste nasjon med fem gullmedaljer foran Brasil med fire.

## Medaljer

## Resultater
### Menn

### Damer

## Eksterne lenker
* Panamerikanske leker 2007
Li Yang

**Li Yang** er navnet til flere personer:

* Li Yang (regissør) (李楊, født 1959)
* Li Yang (skihopper) (李洋, født 1980)
* Li Yang (bokser) (李洋, født 1982)
* Li Yang (skytter) (født 1985)
Liu Jing

**Liu Jing** er navnet til flere personer:

* Liu Jing (politiker) (刘京, født 1944)
* Liu Jing (friidrettsutøver) (刘静, født 1971)
* Liu Jing (svømmer) (刘京, født 1990)
* Liu Jing (skøyteløper) (刘晶, født 1990)
Wang Ying

**Wang Ying** er navnet til flere personer:

* Wang Ying (softballspiller) (王颖, født 1968)
* Wang Ying (bryter) (王赢, født 1983)
* Wang Ying (vannpolospiller) (王莹, født 1988)
* Wang Ying (fotballspiller) (王莹, født 1997)
* Wang Ying (skuespiller) (født 1957), kinesisk skuespiller
* Wang Ying (skuespiller, født 1913) (1913–1974), kinesisk skuespillerinne
Wang Zheng

**Wang Zheng** er navnet til flere personer:

* Wang Zheng (mandarin) (王徵, 1571&ndash;1644)
* Wang Zheng (skytter) (王正, født 1979)
* Wang Zheng (friidrettsutøver) (王峥, født 1987)
Handelshochschule Leipzig

**Handelshochschule Leipzig** (HHL) (engelsk: *Leipzig Graduate School of Management*) er en privat handelshøyskole i Leipzig i delstaten Sachsen i Tyskland. HHL har om lag 380 studenter og 65 vitenskapelig ansatte. Undervisning og forskning ved HHL foregår nesten utelukkende på engelsk, med unntak av enkelte kurs på tysk.

Den ble etablert på initiativ fra byens handelskammer i 1898, og er dermed en av verdens eldste handelsskoler. I 1946 ble den innlemmet i Universitetet i Leipzig, inntil den ble gjort delvis selvstendig igjen i 1969. Etter gjenforeningen av Tyskland ble HHL i 1992, atter på initiativ fra handelskammeret, gjenetablert som en selvstendig, privateid institusjon.

HHL tilbyr utdannelsesprogram for Master of Business Administration, Master of Management og doktorgrad.

## Referanser


## Litteratur
* *100 Jahre Handelshochschule Leipzig 1898−1998. Festschrift anlässlich des 100-jährigen Gründungsjubiläums der Handelshochschule Leipzig am 25. April 1998*. Utgitt av Handelshochschule Leipzig.

## Eksterne lenker
*
Daudi Ballali

**Daudi Ballali** (født 17. august 1942, død 16. mai 2008) var en tanzaniansk økonom, var sentralbanksjef for Tanzanias bank fra 1998 til januar 2008.

Han jobbet for Tanzanias bank fra 1967 til 1976, før han begynte hos IMF, der han jobbet i 20 år fra 1979 til 1997. Fra 1997 til 1998 var han økonomisk rådgiver for president Benjamin Mkapa. 

I 1998 ble han utnevnt til sentralbanksjef, og overtok da etter Idris Rashidi, som da hadde fullført sin periode. Han ble fjernet fra stillingen i januar 2008, etter at en internasjonal revisjon avslørte at sentralbanken hadde foretatt uregelmessige utbetalinger av 116,5 millioner amerikanske dollar. Han reiste til USA for medisinsk behandling i etterkant av denne avsløringen, men ble anklaget for å rømme fra situasonen. Imidlertid døde han under oppholdet i USA. Ballalis død har vært omdiskutert, og så sent som november 2011 måtte regjeringen bekrefte hans død, etter spørsmål fra et parlamentsmedlem. 

## Referanser


## Eksterne lenker
* AfDevInfo – Daudi Ballali
Upolitisk liste (Hitra)

**Upolitisk liste** var et listealternativ ved kommunestyrevalgene i Hitra kommune fra 1963 til og med 1983. Lista hadde ingen viktig politisk betydning før ved sitt siste valg, kommunestyrevalget i 1983, da den sammen med en annen upolitisk liste, Upolitisk liste for Fjellværøy/Ulvøy, samt partiene RV, SV og Frp sørget for at Hitra kommunestyre for første gang siden kommunesammenslåingen i 1964 fikk et annet politisk flertall, enn det tradisjonelle H-KrF-Sp-samarbeidet.

Sammen med Arbeiderpartiet sikret partiene Helge Jegtvik fra Arbeiderpartiet ordførervervet. Leif Engvik fra Upolitisk liste ble varaordfører. Engvik ble fritatt fra vervet av helsemessige grunner sent i 1986.

Upolitisk liste støttet Upolitisk liste for Fjellværøy/Ulvøy sitt hovedkrav om at Hitra kommune skulle prioritere Fjellværøyforbindelsen før Hitratunnelen i byggeprosjektet Fastlandsforbindelsen Hitra–Frøya.

## Referanser
Synkronsvømming under Panamerikanske leker 2007

**Synkronsvømming under Panamerikanske leker 2007**. Synkronsvømming var en av flere grener i de femtende Panamerikanske leker som ble arrangert i Rio de Janeiro i Brasil i perioden 13. til 29. juli 2007. Det ble konkurrert i duett og lag for damer, USA ble beste nasjon, de vant begge gullmedaljene.

## Medaljer

### Medaljevinnerne

## Eksterne lenker
* Panamerikanske leker 2007
Vilhelm Dons

**Vilhelm Dunker Dons** (født 14. juni 1868 i Stavanger, død 23. januar 1908 i Léopoldville i Kongo) var en norsk jurist. Dons hadde litterære interesser, og spilte en viss rolle i kretsen av nyromantikere på begynnelsen av 1890-tallet. Han fikk også utgitt noen få dikt selv.

## Liv og virke
### Bakgrunn
Vilhelm Dons var sønn av presten Fredrik Christian Dons (1836–1885) og Ebba Johanna Ullmann (1843–1908). Han hadde fire søsken, blant dem Ragna Thiis, gift med Jens Thiis, Margrete Kjær, gift med Nils Kjær og Kathrine Lie, gift med Erik Lie. Selv var han gift med journalisten, forfatteren og kvinnesaksforkjemperen Ella Anker (1870–1958), som var datter av Herman Anker og søster av Katti Anker Møller. De ble skilt i 1907, og hadde ingen barn.

Ved Vilhelm Dons' fødsel var faren sekretær ved Det norske Missionsselskab i Stavanger, men han flyttet i 1875 til Tromsø, hvor han var stiftsprost. Fra 1882 var han redaktør for en avis i Trondhjem. Etter hans død i 1885 flyttet moren og barna til Kristiania, hvor hun slo seg ned i Rosenborgbakken, på hjørnet av Bogstadveien, hvor P. Chr. Asbjørnsen hadde bodd før. Her førte hun et åpent hus for unge litterater. Dons-familiens hjem kom til å bli et slags arnested for nyromantikken.

Dons gikk ut av Gjertsens skole i Kristiania i 1886 med *[[laudabilis præ ceteris]]*, og ble *[[cand. juris]]* i 1891. I 1890 var han formann i Studentersamfundet, enda han fremdeles var student. Tidligere hadde formannen som regel vært en litt eldre mann.

### Dikter, jurist
I morens stuer samlet han sine jevnaldrende venner, Sigbjørn Obstfelder, Tryggve Andersen, Andreas Jynge, Jens Thiis og Vilhelm Krag, de unge nyromantikerne. Som formann i Studentersamfundet banet han også vei for nyromantikken på et samfunnsmøte da Jens Thiis leste opp Samfundsavisens C-nummer med Vilhelm Krags dikt «Fandango». Han fikk også selv noen dikt på trykk i *[[Samtiden]]*. Senere skrev han sammen med Hjalmar Christensen og Hugo Mowinckel en parodi på nyromantikerne, diktsamlingen *Rythmeskvulp* (1895).

Som ung jurist arbeidet Dons hos regjeringsadvokat Lasson, før han begynte som overrettssakfører i Kristiania i 1893 og ble høyesterettsadvokat i 1898. I 1896 deltok han i en landbrukskommisjon nedsatt av Stortinget, og ble i 1900 ansatt som konsulent i det nyopprettede Landbruksdepartementet. Han ble ekspedisjonssjef i 1902.

I 1906 ble Dons utnevnt til Norges konsul i Rio de Janeiro. Året etter flyttet han til Kongo for å overta en stilling som dommer. Han døde i en ulykke på en elvebåt i 1908.

## Referanser


## Litteratur
* Leif Dons: *[http://urn.nb.no/URN:NBN:no-nb_digibok_2008022100028 Den norske del av slekten Dons]*. 1995.
Fluenes herre (1963)

***Fluenes herre*** (originaltittel: *Lord of the Flies*) er en britisk dramafilm fra 1963 regissert av Peter Brook. Filmen bygger på William Goldings roman *[[Fluenes herre]]* fra 1954.

Filmen ble meget godt mottatt av kritikerne og ble nominert til Gullpalmen ved Filmfestivalen i Cannes.

I 1990 kom en amerikansk film over samme bok: *[[Fluenes herre (1990)]]*.

## Handling
Et fly med britiske skolegutter styrter like ved en øde sydhavsøy. Førti barn overlever. Ingen voksne. Ralph tar raskt føringen og sammen med Piggy organiserer han det nye livet til guttene. De bygger hytter, lager signalbål, vedtar lover og regler. Det nye samfunnet tar form. Men dette blir for pyntelig for noen og dermed starter en maktkamp. Anført av Jack lager de en ny leir på den andre enden av øya. Her begynner de en ny livsstil: De er jegere bevæpnet med spyd, de bruker krigsmaling og innfører ritualer. Etter en stund smuldrer innlærte demokratiske verdinormer opp og de mest primitive og egoistiske egenskapene tar over. Påvirket av frykt skapes en religion i grusomhetens tjeneste og en ny Gud tilbes – "Fluenes herre". Til slutt ender det i drap og barbari.

## Om filmen
;Anmelderne
Filmen ble meget godt mottatt av anmelderne, noe som gjenspeiles i at den har oppnådd 100% på Rotten Tomatoes (2011).

;Annet
Filmen ble innspilt ulike steder i Puerto Rico.

Den ble ikke satt opp på norske kinoer før 1975.

## Rollebesetning
* James Aubrey : Ralph
* Tom Chapin : Jack
* Hugh Edwards : Piggy
* Roger Elwin : Roger
* Tom Gaman : Simon
* David Surtees : Sam
* Simon Surtees : Eric

## Referanser


## Eksterne lenker
*
Leme (Rio de Janeiro)

**Leme** er en bydel i Zona Sul i Rio de Janeiro. Den befinner seg rett nord for Copacabana, og grenser også til bydelene Urca og Botafogo.

Leme hadde 14&nbsp;799 innbyggere i 2010. Arealet er på 0,98 km².

*Leme* betyr «ror» på portugisisk. Navnet kommer av en nærliggende fjellformasjon som har form som et skipsror.

## Referanser
Tijuca nasjonalpark

**Tijuca nasjonalpark** (portugisisk: *Parque Nacional da Tijuca*) er en nasjonalpark i Rio de Janeiro i Brasil. Den dekker 3972 hektar av Tijuca-skogen (*Floresta da Tijuca*), som er verdens største byskog. Nasjonalparken ble oppretta 6, juli 1961 for å bevare den atlantiske regnskogen.

Nasjonalparken deler navn med bydelen Tijuca, som den befinner seg i.

## Eksterne lenker
*
Monica Vee Bratlie

**Monica Therese Vee Bratlie** (født 12. april 1969) er en norsk politiker som representerer Høyre. Bratlie er varaordfører i Asker kommune. Hun er adjunkt av utdannelse.

Monica Vee Bratlie ble første gang valgt inn i Hurum kommunestyre i 2007, og ble i oktober 2011 valgt til Hurums ordfører. Hun beholdt dette vervet frem til Hurum kommune ble slått sammen med Røyken og Asker med virkning fra 1. januar 2020. I kommunevalget 2019 ble hun valgt inn i kommunestyret i nye Asker kommune, og ble den nye kommunens første varaordfører. 

## Referanser


## Kilder
* Kommunens oversikt over folkevalgte i nye Asker kommune

## Eksterne lenker
*
Margrete Kjær

**Margrete Kjær** (født **Fredrike Margrethe Dons** 5. februar 1872 i Stavanger, død 17. februar 1956), med kjælenavnet «Maggen», var en norsk lærerinne, forfatterinne og oversetter, gift med Nils Kjær. 

Hun var oldebarn av Conradine Dunker, søster til Christopher Hansteen som var far til Aasta Hansteen som dermed var Margrete Kjærs grandtante.

## Liv
Margrete Kjær var datter av presten Fredrik Christian Dons (1836–1885) og Ebba Johanna Ullmann (1843–1908). Hun hadde fire søsken, blant dem Vilhelm Dons og Ragna Vilhelmine Thiis (1870–1939), gift med Jens Thiis.

Ved Margretes fødsel var faren sekretær ved Det norske Missionsselskab i Stavanger, men han flyttet i 1875 til Tromsø, hvor han var stiftsprost. Fra 1882 var han redaktør for en avis i Trondheim. Etter hans død i 1885 flyttet moren og barna til Kristiania, hvor hun slo seg ned i Rosenborggaten 2, på hjørnet av Bogstadveien, hvor for øvrig P. Chr. Asbjørnsen hadde bodd før. Her førte Ebba Dons et åpent hus for unge litterater. Dons-familiens hjem kom til å bli et slags arnested for nyromantikken.

Margrete Kjær ble student i 1890. Hun tok anneneksamen året etter, og var senere i mange år ansatt ved Fru Ragna Nielsens skole. Ragna Nielsen var Margrete Kjærs moster. I 1896 giftet Margrete seg med forfatteren Nils Kjær, og levde sammen med ham i Norge og i utlandet til hans død i 1924. De hadde to barn. Datteren Ebba (1898–1972) ble gift med forfatteren Ørnulf Ree. Det andre barnet døde bare noen dager gammelt i 1903.

På sine eldre dager skrev hun en erindringsbok om ektemannen, *Nils Kjær og hans samtidige* (1950). Hun oversatte også verker av forfattere som Thomas Mann, Jakob Wassermann, John Galsworthy, Hugh Walpole og Louis Bromfield.

## Referanser


## Litteratur
* Leif Dons: *[http://urn.nb.no/URN:NBN:no-nb_digibok_2008022100028 Den norske del av slekten Dons]*. 1995.
Sebastian Nerz

**Sebastian Matthias Nerz** (født 1983) er en tysk bioinformatiker, politiker og formann i Piratenpartei Deutschland.

Nerz studerte bioinformatikk ved Eberhard-Karls-Universität Tübingen.

## Referanser
Internasjonalt seminar

**Internasjonalt Seminar** (IntSem) er et informasjons- og debattforum i Tromsø. Det startet sin virksomhet i 1993.

Forumet arrangerer ca. 20 åpne møter hvert år på KulturHuset i Tromsø. Besøkstallet har pleid å være fra 40 til 150 personer pr møte. 

IntSem koordineres av FN-sambandet Nord og Avdeling for forskning og utviklingsarbeid (AFU) ved Universitetet i Tromsø og arrangeres i samarbeid mellom byens humanitære organisasjoner, solidaritets- og studentorganisasjoner.

## Referanser


## Eksterne lenker
* Hjemmesiden til Internasjonalt Seminar
* Internasjonalt Seminar på Facebook
Om lovene

***Om lovene*** (latin: *de Legibus*) er en politisk-filosofisk dialog, skrevet av den romerske taleren og forfatteren Cicero, muligens kort tid før han døde 43 f.Kr. Verket er skrevet som en fiktiv dialog mellom Cicero selv, hans bror Quintus Tullius Cicero og deres felles venn Titus Pomponius Atticus. Dialogen begynner mens de tre vandrer omkring på Cicerofamiliens eiendom ved Arpino; her begynner de å diskutere hvordan lovene burde være innrettet. Cicero bruker dette som utgangspunkt for å utvikle sine tanker om naturretten og et konfliktfritt forhold mellom samfunnsklassene.

Verket har samme navn som et verk av Platon. Det er bevart tre *bøker*/kapitler av et ukjent antall i alt. De engelske redaktørene av en ny utgave av verket argumenterer for at det kan ha vært seks bøker, slik at verket hadde samme struktur som *[[de re publica]]*). I de tre foreliggende bøkene drøfter Cicero først naturretten, deretter foreslår han en reform i romersk religion som innebærer en tilbakevending til trosskikken under kong Numa Pompilius, og til sist drøfter han sitt forslag til en reform av den romerske forfatningen. 

Det er uklart hvorvidt verket var ment som grunnlag for reelle lovforslag. Cicero var konservativ, og hans idealbilde av det romerske samfunnet minnet om tiden før Gracchibrødrene. I verkets bok tre tar han til orde for å fjerne deler av forfatningen, for å ivareta det han så som de beste delene av det bestående, i en «forandre for å bevare»-tenkning. Ciceros politiske visjoner tapte imidlertid kampen om fremtiden; kort tid etter at verket ble skrevet, inntok Julius Cæsar Roma som enehersker.

## Referanser
Dirk Hillbrecht

**Dirk Hillbrecht** (10. juni 1972 i Hannover) er en tysk politiker og var formann i Piratenpartei Deutschland.

Hillbrecht studerte matematikk ved universitetet i Hannover.

## Referanser
Christof Leng

**Christof Leng** (14. september 1975 i Friedberg i Hessen) er en tysk informatiker og politiker. Den 10. september 2006 ble han ved grunnleggelsen av Piratenpartei Deutschland (PIRATEN) valgt til formann.

## Referanser
Lokomotivstasjon

**Lokomotivstasjon** er et sted der man staller og vedlikeholder lokomotiver for den daglige jernbanedriften.

I damplokomotivenes dager bestod en fullstendig lokomotivstasjon av 1) lokomotivstall til å huse lokomotivet mellom arbeidsøktene, 2) svingskive til å snu kjøreretningen, 3) vanntårn eller vannstender der lokomotivet kunne få påfylling av vann, 4) forsynlig av ved og kull (eller annet drivstoff som ble brukt) og innretning til å få dette ombord i lokomotivet, 5) slaggrav mellom skinnene der man kunne slippe ut avfallstoffene fra lokomotivets fyrkasse, 6) tilgang på annet forbruksutstyr slik som sand, smøreoljer og bremseklosser. På større lokomotivstasjoner kunne man også foreta enkle reparasjoner.

Diesellokomotivene trenger atskillig mindre for å vedlikeholdes mellom driftsøktene. En stall er nyttig for å verne maskinen for vær og vind, men ikke så påkrevet som for damplokomotivenes del der renholdet er atskillig mer krevende. I tillegg trenger diesellokene tilgang til brennstoff, sand, vann, bremseklosser og smøreolje.

For de elektriske lokomotivene er kravene enda mindre, siden heller ikke brennstoff trengs å etterfylles.

Normalt er en lokomotivstasjon en del av en vanlig jernbanestasjon, og da typisk en større en.
Dreieskive

**Dreieskive** kan vise til:
* Dreieskive (keramikk), et redskap som benyttes av en pottemaker
* En svingskive for jernbanemateriell
* Understell for å snu artillerikanoner
* En nummerskive for å dreie telefonnummeret på analoge telefoner.
Vaffeljern

Et **vaffeljern** er en innretning som i husholdningen benyttes til steking av bakverket vafler. Varianter av vaffeljernet kan spores tilbake til 1400-tallet, men i 1869 ble et forbedret vaffeljern for komfyr patentert av amerikaneren Cornelius Swarthout. Det er i stor grad dette patentet senere vaffeljern har bygget videre på. I Norge ble de første spesialbygde vaffeljernene produsert av støpejern fra 1880 men det eldste kjente er fra 1685. Siden 1937 har det blitt produsert elektriske jern.

De fleste vaffeljern har et innvendig rutemønster av tagger inspirert av vokskakene i en bikube. Stekingen foregår ved at disse taggene varmes opp. Produktet har ofte også en regulerbar termostat og et teflonbelegg som hindrer at vaflene setter seg fast.

Vaffeljernet blir produsert i ulike varianter. I Norge er det mest vanlig med et sirkelformet jern som er delt inn i fire, fem eller seks hjerter per plate. Et dobbeljern gir muligheten for steking av to plater samtidig. En annen vanlig variant er jern som steker firkantige belgiske vafler.

## Se også
* Gorojern
* Krumkakejern

## Referanser
Eli Ulvestad

**Eli Ulvestad** (født 20. juli 1975) er daglig leder i SV - Sosialistisk Venstreparti.

Ulvestad har en bachelor i samfunnsfag økonomi og administrasjon fra Høyskolen i Oslo og Akershus (nå Oslomet - storbyuniversitetet) 

Hun er styrelder i stiftelsen Norsk senter for folkemusikk og folkedans. Hun har tidligere vært generalsekretær i Noregs Ungdomlag, assisterende generalsekretær hos LNU og leder av Studieforbundet kultur og tradisjon. 

## Referanser
Homeland Security Advanced Research Projects Agency

**Homeland Security Advanced Research Projects Agency** (**HSARPA**) er en amerikansk føderal forskningsorganisasjon i Sikkerhetsdepartementet. HSARPA ble opprettet etter modell av Defense Advanced Research Projects Agency (DARPA) i Forsvarsdepartementet og skal på samme måte bidra til å fremme teknologi til støtte for rikets sikkerhet.

HSARPA forvalter en stor og variert portefølje av prosjekter og programmer for utvikling av sikkerhetsteknologi. HSARPAs virksomhet går i stor grad ut på å tildele innkjøpskontrakter, tilskudd og samarbeidsavtaler til offentlige eller private organisasjoner, selskaper, forskningsinstitusjoner og universiteter. HSARPA investerer i programmer og prosjekter som kan gi revolusjonære teknologiforandringer som fremmer sikkerhet og reduserer sårbarhet. Organisasjonen støtter også utvikling og produksjon av prototyper.
Advanced Research Projects Agency–Energy

**Advanced Research Projects Agency–Energy** (**ARPA-E**) er en amerikansk føderal forskningsorganisasjon i Energidepartementet. Organisasjonen ble opprettet i august 2007, men fikk sitt første årlige budsjett – 400 millioner dollar – i 2009. ARPA-E ble opprettet etter modell av Defense Advanced Research Projects Agency (DARPA) i Forsvarsdepartementet, og skal på samme måte støtte avanserte forskningsprosjekter med høy risiko og stort potensial.

ARPA-E er organisert med en flat og fleksibel struktur. Dette skal gjøre organisasjonen i stand til å støtte lovende prosjekter over lang tid, og samtidig raskt avslutte prosjekter som ikke viser seg i stand til å innfri forventningene. Prosjektene skal ha stort potensial, men har gjerne også høy risiko. Organisasjonen har som mål å tiltrekke seg de skarpeste hjernene innen vitenskap og energiteknologi, både blant erfarne vitenskapsmenn og blant studenter og unge forskere, samt gründere og oppfinnere.

## Eksterne lenker
*
Alek Popov

**Alek Popov** (1966–2024) var en bulgarsk forfatter. Han skrev noveller og romaner. Den humoristiske og satiriske debutromanen *[[Mission London]]* (*Мисия Лондон*) er oversatt til en rekke språk, og ble i 2010 filmatisert med stor suksess.

## Referanser


## Eksterne lenker
* 
*
Ferran Adrià

**Ferran Adrià** (født 1962) er en katalansk kokk, kjent fra El Bulli nord for Barcelona, der han var kjøkkensjef fra 1985–2010 med tre stjerner i Michelinguiden siden 1997. Stedet var i 2000 vertsskap for hospiterende Lise Finckenhagen og Björn Svensson fra Bagatelle, i likhet med Nomas René Redzepi. Stedet med fiberfri mat var et av få utvalgte i Bagatelle-kokken Eyvind Hellstrøms «Gode adresser, Europa rundt med ganen som veiviser», som mente at Adrià var blant verdens mest kreative og innovative, selv om han ikke har vunnet Bocuse d'Or.

Adrià er med i kokeboka til Torgrim Eggen og Jan Omdahl, i et 35-retters intervju fra 2004. Sammen med broren Albert Adrià har han utviklet produktserien *Texturas* for å få suppen tykk, herunder *Gelificación*, *Emulsificación*, *Espesantes* og *Sferificación*. Den siste muliggjør rund mat (sfærer), en teknikk som Andreas Viestad tok til Norge i 2008. Samme året overrasket han matverdenen med uttalelsen om at ingen av verdens toppkokker kunne laget de samme hamburgerne som McDonald's, innenfor sin prisklasse. Han har skrevet en masse bøker, og også drevet restauranten La Alquería utenfor Sevilla.

## Utgivelser
* 

## Referanser


## Eksterne lenker
* 
* 
* 
*
Tromsø Hockey

**Tromsø Ishockeyklubb** er en ishockeyklubb fra Tromsø i Troms. Den er underlagt Norges ishockeyforbund og seniorlaget for herrer spiller i 2. divisjon siden 2018/19 sesongen. A-lag kvinner spiller i Sparebank1 Østlandet-ligaen i sesongen 25/26. Klubben ble stiftet 9. mars 2004 og en utendørs ishockeybane ble satt opp ved Templarheimen på Tromsøya. Vantene var kjøpt inn fra Skien Ishockeyklubb og ishockey ble en fortvoksende idrett i Tromsø. Klubben jobbet med oppbyggning av et ishockeymiljø i flere år og på den 8. april 2010 ble Tromsø ishall åpnet til publikum.

Klubben består av flere aldersbestemt lag samt et jentelag, A-lag kvinner, oldboys og A-lag herrer. A-lag herrer har spilt i den svenske Division 3, som et av to norske lag som spiller i svenske seriespill. B-laget deltok  tidligere i Barents Hockey League (forkortet til BHL) med lag fra Norge, Finland og Russland. A-lag herrer har også spilt i Region Nord-Norge. A-lag kvinner har spilt i 1. divisjon ishockey for kvinner siden 2014, med unntak av sesongen 16/17 da laget spilte i Eliteserien.

Klubbfargene er blå og hvit.

## Tabellen

## Eksterne lenker
*
Store Lakselvtinden

**Store Lakselvtinden** er et fjell i Tromsø kommune, som er 1616 meter høyt. Fjellet er en del av Lyngsalpan, og er et populært klatrefjell.

## Referanser




## Eksterne lenker
* Geir Jensens side Northern Playground
Commodore USA

**Commodore USA, LLC** er et USA-basert dataselskap som blant annet produserer Commodore 64-lignende datamaskiner basert på x86-arkitekturen. De har lisens på både Commodore og Amiga-merket.

## Se også
* Commodore 64x

## Eksterne lenker
* Company website
* Company Forum
* Geek Chic: The Commodore 64 Is Making a Comeback (YouTube-video)
Ignatius av Pleven

**Ignatius av Pleven** (bulgarsk: Игнатий Плевенски, født **Ivan Radionov Dimov** (Иван Радионов Димов) 10. mai 1938), er en bulgarsk biskop i Den bulgarske ortodokse kirke.

Ignatius har siden 1998 vært metropolitt av Pleven eparki.

## Eksterne lenker
* Плевенски митрополит Игнатий  - biografi på *bg-patriarshia.bg*
Læringsmiljøutvalg

Et **læringsmiljøutvalg** er et organ som skal påse at en høyere utdanningsinstitusjon har et forsvarlig læringsmiljø. Læringsmiljøet skal oppfylle bestemmelsene i lov om universiteter og høgskoler. Loven gir bestemmelser om det fysiske læringsmiljøet, for eksempel om luftkvalitet, lyd- og lysforhold, tilgang til bygg og lignende stiller krav om at læringsmiljøet skal være forsvarlig ut fra hensynet til studentenes helse, sikkerhet og velferd.

Ifølge loven skal alle høyere utdanningsinstitusjoner ha et læringsmiljøutvalg. Læringsmiljøutvalget er underlagt institusjonens styre, som har det overordnede ansvaret for læringsmiljøet. Utvalget skal bidra til at lovbestemmelsene om læringsmiljø blir gjennomført. Det skal delta i planlegginga læringsmiljøtiltak og følge utviklinga i spørsmål som angår studentenes sikkerhet og velferd. Læringsmiljøutvalget skal årlig gi rapport om organisasjonens arbeid med læringsmiljø. Studentene og institusjonens ansatte skal ha like mange representanter i utvalget.

## Referanser
Gabriel av Lovetsj

**Gabriil av Lovetsj** (bulgarsk: Гавриил Ловчански, født **Tsvetan Metodiev Dinev** (Цветан Методиев Динев) 16. juli 1950), er en bulgarsk biskop i Den bulgarske ortodokse kirke.

Gabriil har siden 2001 vært metropolitt av Lovetsj eparki.

## Eksterne lenker
* Ловчански митрополит Гавриил  - biografi på *bg-patriarshia.bg*
Johan Albrecht Ehrenström

**Johan Albrecht Ehrenström** (født 1762 i Helsingfors i Finland, død 1847) var en fremtredende finsk arkitekt og memoarforfatter.

Ehrenström ble av tsar Aleksander I av Russland tildelt oppgaven som ordførende i nybyggingskomitéen for Helsingfors som hadde blitt rammet hardt av brann under den russiske erobringen av Finland og opprettelsen av storfyrstedømmet Finland i 1809. Ehrenström tegnet byens byplan i Gustaviansk stil med sine brede bulevarder og store torg, og ansatte også den tyske arkitekten Carl Ludvig Engel til å tegne representative bygninger for storfyrstedømmets nye hovedstad.

## Referanser
Kyrillos av Varna og Veliki Preslav

**Kyrillos av Varna og Veliki Preslav** (bulgarsk: Кирил Варненски и Великопреславски, født **Bogomil Petrov Kovatsjev** (Богомил Петров Ковачев) 8. juni 1954, død 9. juli 2013) var en bulgarsk biskop i Den bulgarske ortodokse kirke.

Kiril var fra 1989 til sin død metropolitt av Varna og Veliki Preslav eparki. Etter at den bulgarske kirkes overhode, Maksim, døde, og frem til 24. februar 2013, var han kirkens leder *ad interim*, selv om det var kjent at han tidligere hadde samarbeidet med den kommunistiske statssikkerhetsstjenesten (DS).

## Referanser


## Eksterne lenker
* Варненски и Великопреславски митрополит Кирил  - biografi på *bg-patriarshia.bg*
Gregor av Veliko Tarnovo

**Gregor av Veliko Tarnovo** (bulgarsk: Григорий Великотърновски, født **Jorgo Ivanov Stefanov**, Йорго Иванов Стефанов; 10. oktober 1950), er en bulgarsk biskop i Den bulgarske ortodokse kirke.

Grigorij har siden 1994 vært metropolitt av Veliko Tarnovo eparki.

## Eksterne lenker
* Великотърновски митрополит Григорий  - biografi på *bg-patriarshia.bg*
Mantracker

***Mantracker*** er en canadisk reality-TV-serie som gikk på kanadiske OLN fra 2006 til 2012. I serien skulle to personer ta seg gjennom et villmarksområde (enten i USA eller Canada) og nå frem til et bestemt sted innen 36 timer. Mot seg hadde de en erfaren jeger som hadde som mål å fange dem.

Den ble i Norge sendt på TV 2 Zebra.

## Om Serien
Formålet med Mantracker er for Prey å nå et utpekt mållinjen noen 30-60 kilometer unna uten å bli fanget av Mantracker innenfor en forhåndsbestemt tidsrom (vanligvis 36 timer). Mantrackers mål er å fange byttet før de når målstreken, innenfor det angitte tidsrom. Det er ingen premie for å lykkes bare enn "skryte rettigheter" og personlig tilfredsstillelse.

Mantracker oppfyller ikke laget selv, han må velge en som kjenner området godt. Mantracker har ikke kompass eller noen hjelpemidler bare en og infrarød kikkert som brukes noen ganger. Han har en lokal guide (kjent som Sidekick) som hjelper.

Prey har vanligvis ca. 2 kilometer forsprang, men i mer ulendt terreng som avstanden kan være større. Jakten starter når en fyrer av en signalpistol fra Prey posisjonen. Prey får med seg kart og kompass på turen.

Med mindre tiden renner ut avsluttes katt og mus jakten når Prey vellykket ankommer mållinjen eller hvis Mantracker eller Sidekick fanger dem. Å fange Prey må Mantracker eller Sidekick mannen på en eller annen måte prøve å blokkere deres bevegelse på men hvis rytter og hest kommer nær nokk må Prey ofte innrømmer at hun/han gir seg. Hvis en av Prey er fanget, kan den andre fortsette alene.

I de to første sesongene, hadde Mantracker en vellykket fange av 68% (10 Prey hadde nådd målstreken og 23 har blitt fanget, og en konkurrent klart det på egen hånd).

### Hjelpere
Terry Grant er en 25-års-veteran fra Alberta Foothills Search and Rescue Team, og en ekspert i å utnytte ledetråder som fotavtrykk, sannsynlige banen, og andre tegn på menneskelig nærvær å spore byttedyr. 

* Phil Lemieux (Sesonger: 2,3,4,5,6)  
* Curtis Hallock (Sesonger: 2,5) 
* Neil Carey (Sesong: 2) 
* Barry Keown (Sesonger: 3,4,5) 
* Michael Burgess (Sesong: 3)
* Luis Burke (Sesong: 3)

## Referanser


## Eksterne lenker
* 
*
Om tegntyding

***Om tegntyding*** (latin: *De Divinatione*) er en religiøs-filosofisk dialog i to *bøker*/kapitler, skrevet av den romerske taleren og forfatteren Cicero 44 f.Kr. Verket er skrevet som en fiktiv dialog mellom Cicero selv og hans bror Quintus Tullius Cicero, hvor forfatteren selv fører ordet det meste av tiden.

Cicero drøfter ulike typer tegntyding: den åpenbarte eller *insprirerte* typen (latin *furor*, gresk *mania*, galskap), særlig drømmer, og den typen som fremkommer gjennom ulike former for tolkning, via en haruspex, *[[extispicium]]* (lesing i dyrs innvoller), augurer, astrologi eller andre orakler.

I den første av bøkene forsvarer Quintus tegntyding, i tråd med sitt stoiske livssyn, mens bok II inneholder forfatterens tilbakevisning av fenomenet, basert på hans platonske ståsted. Verket er en av primærkildene til kunnskap om romersk religion. Det inneholder også deler av en dikt som Cicero skrev om sin egen tid som romersk konsul.

## Referanser
Øyvind Ravna

**Øyvind Ravna** (født 10. april 1961 i Vadsø) er professor i rettsvitenskap ved Universitetet i Tromsø. 

## Utdannelse, undervisning og forskning
Ravna er oppvokst i Tana i Finnmark. Han er utdannet jordskiftekandidat (cand.agric.) fra Universitetet for miljø- og biovitenskap i 1987. Fra 1988 til 2004 var han ansatt Finnmark jordskifterett hvor han var fylkesjordskiftesjef fra 1993 og jordskifterettsleder fra 2001. Fra 2004 til 2008 var han stipendiat ved Det juridiske fakultet ved Universitetet i Tromsø. Han tok den juridiske doktorgrad (doctor juris) på avhandlingen «Rettsutgreiing og bruksordning i reindriftsområder». 

Ravnas forskningsfelt er samerett, rettskultur og tingsrett; herunder rettigheter til land og naturressurser, prosessrett, jordskifte og folkerett. De senere år har han særlig forsket på rettsspørsmål knyttet til Finnmarksloven og rettsidentifiseringsprosessen i Finnmark. Ravna har vært engasjert i forskningsoppdrag for Samerettsutvalget (NOU 2007:14) og i feltutredninger for Finnmarkskommisjonen. Han underviser i samerett og reindriftsrett er leder av Forskergruppe for same- og urfolksrett ved UiT Norges arktiske universitet og urfolkslovgruppa til Arctic Thematic Network on Arctic Law. Ravna er også stifter og en av redaktørene av det juridiske fagtidsskriftet Arctic Review on Law and Politics.  Studieåret 2011–2012 var han gjesteforsker ved  Native American Center and Law School, University of Montana, USA og studieåret 2016–2017 var han gjesteforsker ved American Indian Studies, University of Wyoming, USA.

Ravna ble i 2008 tildelt Norges jordskiftekandidatforenings fagpris og i 2011 og i 2018 ble han nominert til UiT Norges arktiske universitets formidlingspris.

Ravna har utgitt Finnmarksloven - og retten til jorden i Finnmark (2013). Hans siste bok Same- og reindriftsrett (2019) utgitt på Gyldendal akademisk, er omfattende forskningsbasert lærebok rettet mot studenter så vel som praktikere.



## Dokumentarbøker og filmer
Ravna debuterte som dokumentarforfatter i 1993 med boka «I russisk villmark» og senere fulgte «Skogsfugljakt med skjellende hund» (1994) og «Mitt russiske nord» (1996), «Vandringer i Grenselandet» (1997), «En reise i det russiske nord» (2000), «Tundraens folk» (2001), «Kampen om tundraen – nenetserne og deres historie» (2002), «Reindriftsfolk» (2007), "Gjennom Sibir med Nansen" (2014) og "Fra Little Bighorn til Standing Rock" (2018). De fleste av disse bøkene sine temaer fra det nordlige Russland, gjerne fra urfolksmiljøer. Ravna har også deltatt i filmproduksjoner. Filmene «Reisen tilbake» (1999), «Mørke skyer over Nestsjang» og «Arven fra GULag-tiden (brevet til Vladimir)», medvirker Ravna med henholdsvis manuskript, regi, foto og produksjon. 

## Referanser


## Eksterne lenker
* 
* 
* www.ravna.no Nettsted
Gao (region)

**Gao** er en region i Mali. Den ligger helt øst i landet og grenser til regionene Tombouctou i vest og Kidal i nord, den grenser til Niger i sør og øst og til Burkina Faso i sør. Regionen preges av folkegruppene Songhai, Bozo, Tuareg, Bambara og Kounta.

## Administrativ inndeling
Gao er delt inn i fire kretser.

*Ansongo
*Bourem
*Gao
*Menaka

 

## Eksterne lenker
*
Clarence Gilyard

**Clarence Darnell Gilyard jr.** (1955–2022) var en amerikansk skuespiller og høyskoleprofessor som hadde hovedroller i spillefilmer og fjernsyn fra 1980. Han ble noen ganger kreditert som Clarence A. Gilyard. 

Gilyard var kjent for sine rolle som Ben Matlocks andre privatetterforsker (og høyre hånd) Conrad McMasters, i fjernsynsdramaet *[[Matlock (TV-serie)|Matlock]]*; (en rolle han spilte fra 1989 til 1993), som Pastor Bruce Barnes i filmtrilogien *[[Left Behind]]*, som Cordell Walkers partner og beste venn, Texas Ranger James «Jimmy» Trivette, i 1990-årenes krimdramaserie *[[Walker, Texas Ranger]]*, dataeksperten og terroristen Theo i *[[Die Hard]]*, og piloten Marcus «Sundown» Williams i *[[Top Gun – den beste av de beste]]*.

Dødsfallet hans ble gjort kjent av College of Fine Arts ved University of Nevada 28. november 2022.

## Referanser


## Eksterne lenker
*
Simeon (Kostadinov)

**Simeon** (bulgarsk: Симеон, født **Hristo Dimitrov Kostadinov** (Христо Димитров Костадинов) 17. september 1926 i Varna, død 16. april 2016 i Phoenix, Arizona) var en bulgarsk biskop i Den bulgarske ortodokse kirke.

Simeon var fra 1980 patriarkvikar for Vest-Europa, og fra 1986 metropolitt. Han holdt fra 1994 tittelen som metropolitt av Vest og sentraleuropeiske eparki i Den bulgarske ortodokse kirke.

## Referanser


## Eksterne lenker
* Западно - и Средноевропейски митрополит Симеон  - biografi på *bg-patriarshia.bg* 
* UNSER METROPOLIT SIMEON - biografi på *rilaeu.com* 
* Bischöfe: Bulgarische Orthodoxe Kirche - biografi på *kokid.de* 
* Bulgarian Orthodox Eparchy of Western and Central Europe
Justitiekanslern (Finland)

**Justitiekansler** (finsk: *oikeuskansleri*) er den høyeste overvåker av lovene i Finland. Embedet tilsvarer Sivilombudsmannen i Norge og Justitieombudsmannen i Sverige. Justitiekansleren overvåker at myndigheter, tjenestemenn og domstoler følger lovene og oppfyller sine forpliktelser, deriblant beslutninger fra statsrådet og Finlands president. Justitiekanslern har også som oppgave å overvåke at myndighetene overholder menneskerettighetene. Videre skal justitiekansleren overvåke advokatenes virksomhet.
Oleg Serov

**Oleg Konstantinovitsj Serov** (russisk: *Олег Константинович Серов*) (født 19. juli 1963, død 5. mars 1986 i Krasnojarsk) var en russisk skihopper fra Nizjnij Novgorod, som konkurrerte for Sovjetunionen.

Han var på det sovjetiske laget som ble nummer 9 av 14 lag i lag-VM i Engelberg i 1984. Serov deltok i den tysk-østerrikske hoppuka 1980/81 og 1983/84, og ble nummer 92 og 78 sammenlagt. Hans eneste poeng i verdenscupen (blant de 15 beste) fikk han i normalbakken i Thunder Bay 21. februar 1981, der han ble nummer 11. De fem verdenscuppoengene ga ham 70.-plass sammenlagt sesongen 1980/81. Han ble sju ganger sovjetisk mester i skihopping.

Oleg Serov døde etter at han falt i det speilglatte unnarennet i 70-metersbakken i Kasjtak i Krasnojarsk, under vinter-Spartakiaden 5. mars 1986. Han ligger begravet på Bugrovskoje-kirkegården i Nizjnij Novgorod.

## Se også
* Skader og dødsulykker i skihopping

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Nizjegorodskij nekropol: Serov Oleg Konstantinovitsj  (russisk, besøkt 8. november 2011)
* Fakultet Fizitsjeskoj Kultury: Tramplinisty (russisk, besøkt 8. november 2011)

## Eksterne lenker
*